สังคมข่าวหุ้นเกียรติก้อง ว่องไวยากร
******ต่างชาติหวนคืนตลาดหุ้นไทย
24 ก.พ. 2559

******ต่างชาติหวนคืนตลาดหุ้นไทย
**********แรงซื้อต่อเนื่องจาก นักลงทุนต่างประเทศ เข้ามาเก็บหุ้นตัวใหญ่ สอยเข้าพอร์ตหมด ทั้งกลุ่มปตท. และกลุ่มแบงก์ รวมทั้งบ้านปู แนวต้าน 1,340 จุดอีกไม่นาน ก็คงทะลุผ่านไปได้ รอบนี้บรรดาหุ้นตัวเล็กต้องพากันอิจฉาตาร้อน เพราะรายย่อยก็ตั้งหน้าตั้งตาขายออกมา ราคาพื้นฐาน ปตท.ตอนนี้แตะ 300 บาทแล้ว หวังว่าจะมาช่วยฟื้นตลาดหุ้นไทย เพราะที่ผ่านมาร่วงลงมาหนัก ทำเอาพวกวีไอเก็บตัวเงียบไม่ยอมพูดจา เนื่องจากจุกกันไปเป็นแถว
*****ปตท.สผ.ยังน่าเป็นห่วง ราคาน้ำมันผันผวน แม้ราคาน้ำมันจะมีแนวโน้มดีขึ้นมาบ้าง แต่ผลกระทบในหุ้นตัวนี้ ยังค่อนข้างหนัก ราคาขึ้นมาก็ถูกแรงเทขายทำกำไร ไม่มีใครกล้าถือไว้ เล่นรอบสั้นๆ แบบหุ้นเก็งกำไรไม่ใช่บลูชิพเหมือนที่ผ่านมา
****PS หลังจากประกาศตั้งเป็นโฮลดิ้ง รูปแบบของธุรกิจก็ชัดเจน ว่าจะงอกแขนงอกขาใหม่อีกหลายสาขา ทั้งโรงพยาบาล โรงแรม สวนสนุก โรงงาน ห้างสรรพสินค้า และอาคารสำนักงาน รวมทั้งธุรกิจพลังงาน และเตรียมจีบพันธมิตรเข้าร่วมทุน เงินสดในมือตอนนี้มีกว่าหมื่นล้านบาท งานนี้เฮียทองมาสงสัยจะขอขยับขึ้นมาเป็นเศรษฐีหุ้นอันดับหนึ่งแน่นอน ราคาเป้าหมายระยะสั้นแถว 30 บาท
**********ส่วนกลุ่มก่อสร้าง ทั้ง ITD CK STEC ร่วงกันต่อเนื่อง หลังหลายสำนักฯออกมาคาดการณ์ว่างานก่อสร้างขนาดใหญ่จะเลื่อนออกไปไม่เป็นไปตามแผนที่วางไว้ ทำให้มีแรงเทขายออกมาอย่างต่อเนื่อง จังหวะนี้ถือว่าถ้าเล่นระยะยาวเก็บได้ แต่ถ้าเล่นสั้นรอจังหวะไปก่อนจนกว่างานก่อสร้างจะเริ่มขยับตามแผน
********SAWAD จะประกาศงบวันนี้แล้ว ราคายังน่าสนใจ จากที่นักวิเคราะห์ให้ไว้ 60 บาท ผลการดำเนินงานก็ดีวันดีคืน กองทุน รายใหญ่ถือเพียบ ต้นทุนตอนนี้สูงกว่าตลาดเยอะ ดังนั้นโอกาสที่จะปรับขึ้นไปสูงกว่านี้มีอีกมาก
****ส่วนคู่แข่งรายสำคัญ MTLS ชิงประกาศงบไปก่อน กำไรสุทธิ 240 ล้านบาท โตกว่า 63% นักวิเคราะห์รีบปรับเป้าหมายราคากันใหม่เป็น 26 บาท จากการคาดการณ์กำไรในปีนี้ที่จะโตแบบนอนสต็อป
****ไล่เก็บหุ้น LHBANK กันเป็นการใหญ่ หลังจากที่ผู้บริหารประกาศจะเพิ่มทุน งานนี้เป็นเม็ดเงินของผู้ถือหุ้นเดิม รวมทั้งพันธมิตรรายใหม่ แต่ที่น่าประทับใจคงเป็นกำไรของแบงก์ที่ค่อนข้างเติบโตดีกว่าแบงก์อื่นในกลุ่ม ทำให้นักวิเคราะห์จับตามองกันว่าปีนี้ก็จะโตอีก 30% ไม่น้อยหน้ากลุ่มลีสซิ่ง ให้ราคาเป้าหมายถึง 1.87 บาทเลยทีเดีย
ว*******เอแคป เร่งเจรจาปิดดีลกับสถาบันการเงินจากญี่ปุ่น ก่อนเปิดให้บริการสินเชื่อบุคคล และบัตรเครดิต งานนี้หากดีลสำเร็จ ก็คาดว่าเป้าสินเชื่อปีนี้ 2 พันล้านบาทยังน้อยเกินไป เห็นได้ชัดว่าโบรกฯเริ่มมองในแง่การฟื้นตัวที่ชัดเจน หลังจากขาดทุนติดต่อกันเป็นระยะเวลานาน
*********ราคาหุ้นการบินไทยยังคงไปต่อ หลังจากที่จรัมพร ยอมรับว่ามีแผนร่วมกับแอร์เอเชีย ในการเปิดเส้นทางการบินใหม่ แต่นั่นยังไม่น่าสนใจเท่ากับว่าสมคิดเสนอให้การบินไทยซื้อหุ้นแอร์เอเชีย 20% โน่น งานนี้จากหุ้นนกพิราบ ก็จะกลายเป็นหงส์ร่อนกันแล้วซินะ
***********AOT ยิ่งสูงยิ่งหนาว ราคาเหยียบ 400 บาทแซงหน้าหุ้นปตท.ไปเรียบร้อย ปริมาณนักท่องเที่ยวก็มีแนวโน้มที่เพิ่มขึ้น โดยเฉพาะนักท่องเที่ยวจากจีน ที่นิยมมาเที่ยวไทย เป็นเป้าหมายแรกของการเดินทาง แผนการขยายสนามบินก็เดินหน้ารองรับปริมาณนักท่องเที่ยว ถ้าได้จับมือกันการบินไทยก็น่าจะไปต่อได้ แต่ราคาแถวๆ ขอให้ระมัดระวังไว้บ้างเหลืออัพไซด์ให้เล่นน้อยมาก
*******ตลาดหลักทรัพย์ฯ ขออภัยในความไม่สะดวก จากการจัดงานวิ่งการกุศล SET BULL RUN Mini Marathon ในวันอาทิตย์ที่ 28 ก.พ. 2559 บน ถ.รัชดาภิเษก สำหรับผู้ใช้ถนนในการหลีกเลี่ยงเส้นทางตั้งแต่สี่แยก รัชดาฯ-พระราม 9 ถึง สี่แยกรัชดาฯ-ลาดพร้าว ทั้งขาไปและขากลับ เวลา 04.00-09.00 น.